wannaphong/clean_thaiwikipedia huggingface dataset:
# กองทัพฟื้นฟูแผ่นดินมอญ
กองทัพฟื้นฟูแผ่นดินมอญ (Monland Restoration Army) เป็นกองกำลังติดอาวุธของพรรคฟื้นฟูหงสาวดี ซึ่งเป็นกลุ่มการเมืองที่ต่อสู้เพื่อสิทธิ์ของชาวมอญในพม่า กองทัพนี้แยกตัวออกมาจากกองทัพปลดปล่อยชาติมอญซึ่งเป็นกองกำลังติดอาวุธของพรรครัฐมอญใหม่ และได้รวมกับกองทัพป้องกันชาติมอญเมื่อ 29 พฤศจิกายน พ.ศ. 2544 เมื่อแรกก่อตั้ง กองทัพมีทหารประมาณ 300 คน เคลื่อนไหวในด่านพระเจดีย์สามองค์และเทือกเขาตะนาวศรี  หลังจากแยกตัวออกมาใน พ.ศ. 2545 กองทัพฟื้นฟูแผ่นดินมอญมาเคลื่อนไหวในเขตเทือกเขาใกล้อำเภอสังขละบุรี ต่อมาในเดือนมกราคม พ.ศ. 2554 กลุ่มที่มาจากกองทัพป้องกันชาติมอญได้แยกไปอยู่กับพรรครัฐมอญใหม่Mon splinter group rejoins NMSP
 อ้างอิง 

แหล่งข้อมูลอื่น
 Mon National Defense Army reunites with New Mon State Party
# วอตไอฟ์ดัน
"วอตไอฟ์ดัน"  เป็นเพลงของวงดนตรีนูเมทัลชาวอเมริกัน ลิงคินพาร์ก เป็นซิงเกิลแรกจากสตูดิโออัลบั้มชุดที่สามของวง มินิตส์ทูมิดไนต์ ออกจำหน่ายเป็นเรดิโอซิงเกิลในวันที่ 1 เมษายน พ.ศ. 2550 เป็นดิจิทัลดาวน์โหลดในวันที่ 2 เมษายน และซีดีซิงเกิลในวันที่ 30 เมษายน เวอร์ชันแสดงสดของเพลง "วอตไอฟ์ดัน" จากโรดทูเรโวลูชัน: ไลฟ์แอตมิลตันคีนส์ ได้รับการเสนอชื่อเข้าชิงในรางวัล การแสดงเพลงฮาร์ดร็อกยอดเยี่ยม ในงานประกาศผลรางวัลแกรมมี ครั้งที่ 52 แต่ก็ไม่ได้ชนะรางวัล เพลงนี้ยังเป็นเพลงประกอบหลักของภาพยนตร์เรื่อง ทรานส์ฟอร์มเมอร์ส มหาวิบัติจักรกลสังหารถล่มจักรวาล รวมอยู่ในอัลบั้มซาวด์แทร็ก ทรานส์ฟอร์มเมอร์ส: เดอะอัลบั้ม และได้นำไปอยู่ในเกมกีตาร์ฮีโรเวิลด์ทัวร์ นอกจากนี้ เพลงนี้ยังเป็นบีไซด์ในซิงเกิล "อิริเดสเซนต์ ที่ออกจำหน่ายในสหราชอาณาจักรอีกด้วย

 มิวสิกวิดีโอ 
มิวสิกวิดีโอของเพลง "วอตไอฟ์ดัน" เริ่มต้นด้วยหญ้ายุบลงไปในดิน แล้วปรากฏฉากแมงป่องกำลังเดินในที่ที่วงแสดงดนตรีอยู่ แสดงให้เห็นภาพต่างๆ จากการมองข้ามในการกระทำของมนุษย์ที่ส่งผลเสียต่อสิ่งแวดล้อมและโลก โจ ฮาห์น นักเทิร์นเทเบิลของวง เป็นผู้กำกับมิวสิกวิดีโอของเพลงนี้ ซึ่งถ่ายทำที่ทะเลทรายในแคลิฟอร์เนีย วิดีโอออกเผยแพร่เป็นครั้งแรกเมื่อวันที่ 2 เมษายน พ.ศ. 2550 ในเอ็มทีวี และฟิวส์ทีวี และในเอ็มทีวีเอเชีย, เอ็มทีวีเยอรมนี, ทีเอ็มเอฟเนเธอร์แลนด์ และมัชมิวสิกในแคนาดา ในวันที่ 3 เมษายน พ.ศ. 2550

 รายชื่อเพลง 
เพลงทั้งหมดแต่งโดยลิงคินพาร์ก

 ชาร์ต 
ชาร์ต (2007)อันดับสูงสุดAustralia Singles Chart"Linkin Park - What I've Done global chart positions and trajectories". aCharts.us. Retrieved June 30, 2007.13Austrian Singles Chart8Canadian Hot 1003Czech Singles Chart2Dutch Top 4023Dutch Top 100 Singles9European Hot 100 SinglesTop 100 Music Hits, Top 100 Music Charts, Top 100 Songs & The Hot 100 | Billboard.com4French Download Chart17German Singles Chart4Irish Singles Chart7Italian Singles Chart3New Zealand Singles Chart9Norwegian Singles Chart12Polish Singles Chart1Slovak Singles Chart16Swedish Singles Chart6Swiss Singles Chart6UK Singles Chart6U.S. Billboard Hot 1007U.S. Billboard Pop 1008U.S. Billboard Top 40 Mainstream17U.S. Billboard Hot Adult Top 40 Tracks21U.S. Billboard Hot Mainstream Rock Tracks1U.S. Billboard Hot Modern Rock Tracks1

 ชาร์ตสิ้นปี 
 ชาร์ต (2007) อันดับGerman Singles Chart45

 การรับรอง 
 ประเทศ การรับรองระดับยอดจำหน่ายเยอรมนีทองคำญี่ปุ่นทองคำ
# ชาวเม็กซิโก
ชาวเม็กซิโก  เป็นพลเมืองหรือผู้สืบเชื้อสายมาจากประเทศเม็กซิโก

มีชาวเม็กซิโกประมาณ 12 ล้านคนที่อาศัยอยู่นอกประเทศเม็กซิโก โดยประมาณ 11.7 ล้านคน อาศัยอยู่ในสหรัฐ ชาวเม็กซิโกพลัดถิ่นจำนวนมากยังรวมถึงบุคคลที่สืบเชื้อสายมาจากเม็กซิโกและระบุว่าตนเองเป็น ชาวเม็กซิโก แต่ไม่จำเป็นต้องมีสัญชาติหรือมีความเกี่ยวข้องทางวัฒนธรรมและภาษา
# องค์กรแห่งชาติปะโอ
องค์กรแห่งชาติปะโอ  เป็นองค์กรทางการเมืองของชาวปะโอในพม่า โดยมีกองทัพแห่งชาติปะโอเป็นกองกำลังติดอาวุธ มีกำลังทหารประมาณ 400–700 คน กองกำลังนี้ได้ตกลงสงบศึกกับกองทัพพม่า เมื่อ 11 เมษายน พ.ศ. 2534 และได้ควบคุมเขตพิเศษ 6 ในรัฐชานภาคใต้
# พรรคแห่งชาติชีน
พรรคแห่งชาติชีน  เป็นพรรคการเมืองในพม่าที่เป็นตัวแทนของชาวชีน ในการเลือกตั้งทั่วไป พ.ศ. 2553 พรรคลงสมัครรับเลือกตั้งในรัฐชีน และได้ 2 ที่นั่งในสภาล่าง 2 ที่นั่งในสภาบน และ 5 ที่นั่งในสภาท้องถิ่น
อ้างอิง
# ยงยุทธ ทองกองทุน
ยงยุทธ ทองกองทุน  เกิด 18 กุมภาพันธ์ พ.ศ. 2510 เป็นผู้กำกับภาพยนตร์ ผู้อำนวยการสร้างภาพยนตร์ นักเขียนบทภาพยนตร์ และนักแสดงในบางโอกาส ปัจจุบันดำรงตำแหน่งเป็นผู้อำนวยการฝ่ายคอนเทนต์ประจำประเทศไทยให้กับทาง Netflix อีกด้วย

ยงยุทธ จบการศึกษาโรงเรียนอนุบาลเขลางค์รัตน์อนุสรณ์ จังหวัดลำปาง ระดับประถมศึกษาจากโรงเรียนอัสสัมชัญ ระดับมัธยมศึกษาจากโรงเรียนเตรียมอุดมศึกษา และระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย สาขาวิทยุโทรทัศน์ ทำงานที่บริษัท หับโห้หิ้น บางกอก จำกัด และต่อมาทำงานที่บริษัทแอดเวนเจอร์ ฟิล์ม จำกัด เคยปรากฏตัวตามงานโฆษณาและภาพยนตร์ เช่น คนป่วนสายฟ้า, ฝันบ้าคาราโอเกะ หลังจากนั้นได้มากำกับภาพยนตร์กับค่ายไท เอ็นเตอร์เทนเมนต์ โดยกำกับภาพยนตร์เรื่อง สตรีเหล็ก, แจ๋ว, แก๊งชะนีกับอีแอบ เคยเป็นนายกสมาคมผู้กำกับภาพยนตร์ไทย (แทนปรัชญา ปิ่นแก้ว)ยงยุทธ ทองกองทุน ไทยรัฐ และเป็นผู้อำนวยการฝ่ายต่างประเทศ บริษัท จีเอ็มเอ็ม ไท หับ จำกัด หรือจีทีเอช

 ผลงาน 
 กำกับภาพยนตร์ 
 สตรีเหล็ก (2543)   
 สตรีเหล็ก 2 (2546) 
 แจ๋ว (2547)
 แก๊งชะนีกับอีแอบ (2549)  
 4 แพร่ง (2551) ตอน เหงา
 ความจำสั้น..แต่รักฉันยาว (2552)

 อำนวยการสร้างภาพยนตร์ 

 มหา'ลัย เหมืองแร่ (2548)
 เพื่อนสนิท (2548)
 วัยอลวน 4 : ตั้ม-โอ๋ รีเทิร์น (2548)
 365 วัน ตามติดชีวิตเด็กเอ็นท์ (2548)
 ซีซันส์เชนจ์ เพราะอากาศเปลี่ยนแปลงบ่อย (2549)
 หมากเตะรีเทิร์นส (2549)
 เก๋า..เก๋า (2549)
 สายลับจับบ้านเล็ก (2550)
 บอดี้ ศพ*19 (2550)
 แฝด (2550)
 4 แพร่ง (2551)   
 โปรแกรมหน้า วิญญาณอาฆาต (2551)   
 5 แพร่ง (2552)
 ความจำสั้น..แต่รักฉันยาว (2552)
 เคาท์ดาวน์ (2555)

เขียนบทภาพยนตร์
 สตรีเหล็ก (2543)   
 15 ค่ำ เดือน 11 (2545)  
 สตรีเหล็ก 2 (2546) 
 แจ๋ว (2547) 
 4 แพร่ง (2551)
 ความจำสั้น..แต่รักฉันยาว (2552)
# นักฟุตบอล
นักฟุตบอล คือนักกีฬาที่เล่นกีฬาฟุตบอลชนิดใดชนิดหนึ่ง ชนิดหลัก ๆ ของกีฬาฟุตบอลคือ ฟุตบอล อเมริกันฟุตบอล คะเนเดียนฟุตบอล ฟุตบอลออสเตรเลีย รักบี้ลีก สมาคมรักบี้ และเกลิกฟุตบอล

มีการประมาณการว่ามีนักฟุตบอล 250 ล้านคนทั่วโลกfootball – Britannica Online Encyclopedia. Britannica.com (1970-04-21). Retrieved on 2011-11-05. และนักฟุตบอลจำนวนมากเล่นฟุตบอลชนิดอื่นที่ไม่ใช่ฟุตบอล
# งบประมาณแผ่นดินของไทย พ.ศ. 2558
งบประมาณรายจ่ายประจำปีงบประมาณ พ.ศ. 2558 เป็นงบประมาณเพื่อจัดหาทุนแก่การดำเนินการของรัฐบาลสำหรับปีงบประมาณ 2558 

วันที่ 10 มิถุนายน 2557 คณะรักษาความสงบแห่งชาติเห็นชอบกรอบงบประมาณรายจ่ายประจำปี 2558 วงเงิน 2.575 ล้านล้านบาท ขาดดุล 2.5 แสนล้านบาท เป็นงบลงทุน 17.5% มีการเตือนว่า หน่วยงานที่เบิกจ่ายต่ำกว่าเป้ามากอาจถูกตัดงบประมาณลงทุนในปีงบประมาณ 2558คสช.อนุมัติกรอบงบปี58 วงเงิน2.575ล้านล้าน-ขาดดุล2.5แสนล้าน ในถ้อยแถลงงบประมาณปี 2558 ของเขาในการประชุมสภานิติบัญญัติแห่งชาติครั้งแรกในวันที่ 18 สิงหาคม 2557 พลเอก ประยุทธ์ จันทร์โอชา หัวหน้าคณะรักษาความสงบแห่งชาติ

สภานิติบัญญัติแห่งชาติผ่านร่างงบประมาณฯ ในวาระแรกเมื่อวันที่ 18 สิงหาคม 25572015 National Budget Based on the Sufficiency Economy Approach and the 11th Plan. ในวาระสองและสามเมื่อวันที่ 16 กันยายน 2557 โดยคณะกรรมาธิการปรับลดงบประมาณ 16,800 ล้านบาท สุรชัย เลี้ยงบุญเลิศชัย รองประธานสภานิติบัญญัติแห่งชาติ ยืนยันว่าให้สิทธิสมาชิกอภิปรายได้เต็มที่ ปฏิเสธเร่งรัดการพิจารณา แต่ต้องการให้ทันเบิกจ่ายในปีงบประมาณใหม่สนช.พิจารณาร่าง พ.ร.บ.งบประมาณรายจ่าย ปี 2558 ออกเป็นพระราชบัญญัติงบประมาณรายจ่ายประจำปีงบประมาณ พ.ศ. 2558 เมื่อวันที่ 29 กันยายน 2557ราชกิจจานุเบกษา, พระราชบัญญัติงบประมาณรายจ่ายประจำปีงบประมาณ พ.ศ. 2558  เล่ม 131 ตอนที่ 69 ก  วันที่ 30 กันยายน 2557 หน้า 1 ต่อมาในปีพ.ศ. 2560 สำนักงบประมาณรายงานว่ารัฐบาลขาดดุลงบประมาณ จำนวนเงินรวม 552921.7 ล้านบาทสูงสุดในรอบ 11 ปีhttp://www.bangkokbiznews.com/news/detail/791561

 งบประมาณ 
หน่วยงานงบประมาณ (ล้านบาท) งบประมาณกลาง 374,768 สำนักนายกรัฐมนตรี 33,417 กระทรวงกลาโหม 192,949 กระทรวงการคลัง 185,852 กระทรวงการต่างประเทศ 8,567 กระทรวงการท่องเที่ยวและกีฬา 7,931 กระทรวงการพัฒนาสังคมและความมั่นคงของมนุษย์  9,511 กระทรวงเกษตรและสหกรณ์ 80,999 กระทรวงคมนาคม 110,722 กระทรวงทรัพยากรธรรมชาติและสิ่งแวดล้อม 30,245 กระทรวงพลังงาน 1,976 กระทรวงพาณิชย์ 7,247 กระทรวงมหาดไทย 340,171 กระทรวงยุติธรรม 22,021 กระทรวงแรงงาน 33,638 กระทรวงวัฒนธรรม  7,047 กระทรวงวิทยาศาสตร์และเทคโนโลยี 8,896 กระทรวงศึกษาธิการ  501,326 กระทรวงสาธารณสุข 109,658 กระทรวงอุตสาหกรรม 5,856 ส่วนราชการอื่น 105,419 หน่วยงานของรัฐสภา 6,613 หน่วยงานของศาล 20,022 จังหวัดและกลุ่มจังหวัด 17,782 รัฐวิสาหกิจ 147,569 สภากาชาดไทย 5,981 กองทุนและกองทุนหมุนเวียน 136,923 ชดใช้เงินคงคลัง 41,965 รวม 2,575,000
# ดิเอกซ์แฟกเตอร์
ดิเอกซ์แฟกเตอร์  เป็นรายการเรียลลิตี้โชว์ทางโทรทัศน์ในอังกฤษ ในรูปแบบการประกวดร้องเพลง เพื่อตามหาผู้มีความสามารถทางด้านเสียงด้นตรี สร้างโดยไซมอน โคเวลล์

ในส่วนของประเทศไทยทาง เวิร์คพอยท์ ได้ซื้อลิขสิทธิ์มาผลิตในรูปแบบของตนเองโดยใช้ชื่อว่า ดิเอ็กซ์แฟกเตอร์ ไทยแลนด์  โดยซีซั่น 1 จะเริ่มออกอากาศใน พ.ศ. 2560
# โจโก วิโดโด
#เปลี่ยนทาง โจโก วีโดโด
# ตะขบไทย
ตะขบไทย  เป็นพืชในวงศ์ Flacourtiaceae เป็นไม้ยืนต้นขนาดเล็ก ลำต้นอ่อนมีหนามแข็ง ผิวใบด้านบนสีเขียวเข้มเป็นมัน ใบอ่อนสีแดงแกมน้ำตาล ใบห้อยลง ขอบใบมีรอยหยักหยาบๆ ดอกช่อ ออกตามซอกใบ ดอกสีเหลืองแกมเขียว ผลสดมีเนื้อนุ่ม สีเขียวอ่อน สีชมพู หรือสีเขียวอมม่วง เนื้อสีขาว ฉ่ำน้ำ มีรสเปรี้ยว เมล็ดแบน กระจายพันธุ์ทางตอนล่างของเอเชียตะวันออกเฉียงใต้ เป็นไม้หายากในหมู่เกาะโมลุกกะและเกาะนิวกินี มีปลูกในไทย อินโดจีน และอินเดีย ผลสุกรับประทานเป็นผลไม้สด ใช้ทำโรยัก ดอง หรือทำแยม ใบอ่อนรับประทานเป็นผักสด ผลดิบใช้แก้ท้องเสีย น้ำคั้นจากใบใช้รักษาอาการอักเสบของเปลือกตา เนื้อไม้แข็งใช้ทำเฟอร์นิเจอร์และของใช้ในบ้าน

thumbnail|left|ผลตะขบไทย
# ด่าง (แก้ความกำกวม)
ด่าง อาจหมายถึง
 แอลคาไลน์ ศัพท์ธรณีวิทยา ศัพท์บัญญัติราชบัณฑิตยสถาน 
 สารประกอบจำพวกไฮดรอกไซด์ของโลหะแอลคาไล ซึ่งละลายนํ้าได้ดี มีรสฝาด ถูกมือลื่นคล้ายสบู่
 ด่าง (พืช) พืชชนิดหนึ่ง ชื่อวิทยาศาสตร์ Hymenopyramis siamensis
 ด่างทับทิม ชื่อสามัญของโพแทสเซียมเปอร์แมงกาเนต (KMnO4)
 ด่างคลี ชื่อสามัญของโพแทสเซียมไฮดรอกไซด์
# เหงียน เติ๊น สุง
เหงียน เติ๊น สุง (17 พฤศจิกายน พ.ศ. 2492 —) คืออดีตนายกรัฐมนตรีของเวียดนามVietnam: Foreign Policy and Government Guide International Business Publications, USA. – 2007 Page 8 "Vietnamese Government Communist state – general secretary Nông Ðức Mạnh – President Nguyễn Minh Triết – Prime Minister Nguyễn Tấn Dũng "Bruce M. Lockhart, William J. Duiker The A to Z of Vietnam, 2010, p.274 ได้รับการแต่งตั้งจากรัฐสภาเวียดนาม เมื่อวันที่ 27 มิถุนายน พ.ศ. 2549 เขาได้รับการเสนอชื่อเข้าชิงตำแหน่งนายกรัฐมนตรีหลังจากที่ฟาน วัน ขาย นายกรัฐมนตรีคนก่อนหน้าลาออก เหงียน เติ๊น สุงได้รับเลือกให้เป็นผู้นำอันดับสามของพรรคคอมมิวนิสต์เวียดนามต่อจากประธานาธิบดีเจือง เติ๊น ซาง และรัฐมนตรีว่าการกระทรวงกลาโหมฝุ่ง กวาง ทัญ"Nguyen Phu Trong elected Party Chief", Vietnam+, 19 January 2011."Nguyen Phu Trong elected Party General Secretary ", Nhan Dan, 19 January 2011.
# ซัมเมอร์สต๊อป
ซัมเมอร์สต๊อป  เป็นวงดนตรีแนวป๊อป สัญชาติไทย สังกัดค่ายสมอลล์รูม

 ประวัติ 
จากการเริ่มต้นของสองพี่น้องฝาแฝด "เอิง-เอย" ที่ร่วมเล่นดนตรีด้วยกันตั้งแต่สมัยมัธยม ผ่านเวทีการแสดงและการประกวดตั้งแต่ในรั้วโรงเรียนไปถึงระดับภูมิภาค เมื่อเวลาพ้นผ่าน ทั้งสองต้องแยกกันไปเรียนต่อคนละมหาวิทยาลัย แต่ความฝันความตั้งใจทางด้านงานเพลงก็ไม่ลดละ “เอิง” ได้เข้าร่วมชมรม TU Folksong และได้เจอกับ "แมว" ก็ร่วมก่อตั้งวงขึ้น พร้อมกับ "โดม" รุ่นน้องที่ TU Folksong ที่เข้ามาสมทบในฐานะมือกลองประจำวง หลังจากนั้นก็ได้เข้ามาอยู่ในค่ายเพลง “สมอลล์รูม” ในชื่อวง SUMMER STOP

 สมาชิก 
 ดนุพรรษ์ ยาท้วม (เอิง) - ร้องนำ, กีตาร์
ธนพรรษ์ ยาท้วม (เอย) - ร้องนำ, กีตาร์
 วัฒน์สุ สิทธิปิยะสกุล (แมว) - ซินธิไซเซอร์
 ธิติภัทร รวมทรัพย์ (โดม) - กลอง

 ผลงาน 
 ซิงเกิ้ล 
พ.ศ. 2555
19 ต.ค. 2555 	SUMMER STOP - อยากฟัง [official single]
12 ธ.ค. 2555 	SUMMER STOP - อยากฟัง [Alternate Version]

พ.ศ. 2556
18 เม.ย. 2556 	SUMMER STOP - รักษาสัญญา [Official Audio]
5  มิ.ย. 2556 		SUMMER STOP - รักษาสัญญา [Official Music Video]

พ.ศ. 2557
26 ส.ค. 2557 SUMMER STOP - ไม่เปลี่ยน (YOU AND ME) 

พ.ศ. 2558
28 เม.ย. 2558 SUMMER STOP - เราเคยรักกัน | FREEZE
 9 ก.ค. 2558 SUMMER STOP - อยากให้เป็นอย่างนี้ทุกวัน  l EVERY RAINY DAY

 อัลบั้ม 
พ.ศ. 2560
 9 มิ.ย. 2560	FREEZE (ประกอบด้วยเพลงทั้งหมด 16 เพลง รวมทั้งเพลง "ไม่เปลี่ยน", "เราเคยรักกัน" และ "อยากให้เป็นอย่างนี้ทุกวัน" ซึ่งได้ปล่อยออกมาก่อนหน้านี้แล้ว)
 เจอหน่อย (Journey)
 ปล่อยมือ (Wish You)
 เราเคยรักกัน (Freeze)
 แค่อยู่ด้วยกัน (Chill)
 สมุดคู่มือ (Manual)
 อยากให้เป็นอย่างนี้ทุกวัน (Every Rainy Day)
 ในหน้าต่าง (When The Wind Blows)
 เงื่อนไข (Longer)
 ตกตะกอน (Realized)
 เหวี่ยง (Depression)
 ไม่เปลี่ยน (You And Me)
 เธอได้ยินแล้วใช่ไหม (Whispering)
 ไปต่อ (To Be Continued)
 เพื่อนใจ (Exfriend)
 ดวงจันทร์ (Moon)
 uooW (Hidden Track)

 ผลงานเพลงอื่นๆ 

 SINGLE
พ.ศ. 2556
เพลง รักต้องสู้  (OST.Carabao The Series / คาราบาว เดอะ ซีรีส์)
พ.ศ. 2557
เพลง มนต์เพลงคาราบาว (OST.Carabao The Series / คาราบาว เดอะ ซีรีส์)

 แหล่งข้อมูลอื่น 
 เฟซบุ๊กของซัมเมอร์ สต็อป 
 เว็บไซต์ของสมอลล์รูม
# สุลต่านอาตาอุลละฮ์ มูฮัมมัด ชะฮ์ที่ 2
ปาดูกา ซรี สุลต่านอาตาอุลละฮ์ มูฮัมมัด ชะฮ์ที่ 2 อิบนี อัล-มาร์ฮุม สุลต่านซีอัดดิน มูการ์รัม ชะฮ์ที่ 1 (สวรรคต 17 พฤศจิกายน ค.ศ. 1698) เป็นสุลต่านเกอดะฮ์องค์ที่ 16 และครองราชย์ใน ค.ศ. 1688 ถึง 1698 ใน ค.ศ. 1692 พระองค์เป็นผู้สำเร็จราชการในพระราชบิดา พระองค์ย้ายเมืองหลวงไปที่โกตาบูกิตปีนัง

ณ วันที่ 23 มีนาคม ค.ศ. 2017 เชื่อกันว่าสมาคมประวัติศาสตร์มาเลเซียค้นพบหลุมฝังพระศพของพระองค์พร้อมกับหลุมศพอื่นอีกแปดแห่งบนฝั่งแม่น้ำที่กัมปุงบูกิตปินัง ใกล้อาโลร์เซอตาร์
# ด่าง (พืช)
ด่าง  เป็นไม้เลื้อยเนื้อแข็งในวงศ์ Labiatae ตามกิ่งมีสันสี่เหลี่ยม มีขนยาวปกคลุม มีเลนติเซลเป็นรอยขีดนูน ใบเดี่ยว เรียงตรงข้าม ดอกช่ออกตามปลายยอด มีดอกย่อยจำนวนมาก ผลกลมรี เมล็ดขนาดเล็ก สีดำ กระจายพันธุ์ในภาคตะวันออกเฉียงเหนือและภาคกลาง พบครั้งแรกโดยหมอคาร์ ชาวไอริช เมื่อเดือนกันยายน พ.ศ. 2454 ในป่าดิบชื้น อำเภอศรีราชา จังหวัดชลบุรี ชื่อสปีชีส์ตั้งเป็นเกียรติแก่ประเทศไทย
# ชาวสวีเดน
ชาวสวีเดน  เป็นกลุ่มชนเจอร์แมนิก ซึ่งเป็นประชากรส่วนใหญ่ของประเทศสวีเดน
# แบบเบิร์ดเบิร์ด ครั้งที่ 1
แบบเบิร์ดเบิร์ด ครั้งที่ 1 เป็นชื่อตอนของแบบเบิร์ดเบิร์ดโชว์ของ ธงไชย แมคอินไตย์ ที่จัดขึ้นเป็นครั้งที่ 1 ในวันที่ 12 กรกฎาคม พ.ศ. 2529 จัดแสดงที่ ศูนย์เยาวชนไทย-ญี่ปุ่นดินแดง จำนวน 2 รอบ จำนวนผู้ชม 6,400 คน  นอกจากมีนักร้องรับเชิญ เรวัต พุทธินันทน์  ผุสชา โทณะวณิก ฐิติมา สุตสุนทร นันทิดา แก้วบัวสาย แล้ว มีครอบครัวของเขาร่วมแสดงบนเวทีด้วย สร้างความประทับใจให้ผู้ชมเป็นอย่างมาก 

 แขกรับเชิญ 
thumb|right|เบิร์ด และแม่อุดม แมคอินไตย์ ร่วมร้องเพลง "บ้านหลังน้อย" 

 "สตอร์ม วอร์คเกอร์ มาโชว์เต้นเพลง "THE RHYTHM OF THE HEART" 
 เรวัต พุทธินันทน์ มาโชว์เพลง "SAY YOU SAY ME" 
 นันทิดา แก้วบัวสาย มาโชว์เพลงคู่กับเบิร์ดในเพลง "Don't You Just Know It" และ "CLOSE TO YOU"
 ฐิติมา สุตสุนทร มาโชว์เพลงคู่ในเพลง เรามีเรา / หนุ่มนาข้าวสาวนาเกลือ เวอร์ชันพิเศษ ปรากฏใน VDO Tape (ติดลิขสิทธิ์เพลงหนุ่มนาข้าวฯ) (ไม่มีใน VCD/DVD)
 ผุสชา โทณะวณิก มาโชว์ในเพลง "THAT'S WHAT FRIENDS ARE FOR" และ "WHAT A WONDERFUL WORLD"
 ครอบครัว แมคอินไตย์ เป็นการร่วมร้องเพลงของเบิร์ดและคุณแม่อุดม แมคอินไตย์ ในเพลง "บ้านหลังน้อย"ซึ่งเป็นเพลงที่คุณพ่อเจมส์ แมคอินไตย์ แต่งให้คุณแม่ เมื่อครั้งที่ยังมีชีวิตอยู่ โดยพี่ชายทั้ง 4 คนเล่นกีต้าร์ ไวโอลิน และคีย์บอร์ด 
 ปิดท้ายความประทับใจกันด้วยเพลง "ด้วยรักและผูกพัน"และ "BYE BYE LOVE" โดยเชิญแขกรับเชิญทั้งหมดออกมาร่วมกันร้องเพลงอีกครั้ง

 บทเพลงที่ใช้ในคอนเสิร์ต 
 แล้วเธอก็จากไป
 จะบ่นไปทำไม
 ของของนาย
 บันทึกหน้าสุดท้าย
 ผ่านมา-ผ่านไป
 The Rhythm Of The Heat
 อย่าไปหาเลยเธอ
 Don't You Just Know It 
 Close To You 
 เรามีเรา(*)
 หนุ่มนาข้าวสาวนาเกลือ(**)
 ฝัน…ฝันหวาน
 That's What Friends Are For 
 What A Wonderful World
 ฝากฟ้าทะเลฝัน
 เทียนมีมี่
 เป็นอย่างไรกัน
 Say You Say Me
 บ้านหลังน้อย
 เกินเป็นตัวละคอน
 ด้วยรักและผูกพัน
 Bye Bye Love
 ด้วยรักและผูกพัน

หมายเหตุ (*) เพลงที่ได้ใช้ในการแสดง แต่ไม่ได้อยู่ในบันทึกการแสดงสดในรูปแบบ VCD/DVD

หมายเหตุ (**) เพลงที่ได้ใช้ในการแสดง แต่ไม่ได้อยู่ในบันทึกการแสดงสดในรูปแบบ VHS รวมถึง VCD/DVD (เนื่องจากไม่ได้รับอนุญาตจากเจ้าของลิขสิทธิ์)

 การผลิต 
ในแบบเบิร์ดเบิร์ดโชว์ ครั้งที่ 1
ได้ถูกวางจำหน่ายครั้งแรกเป็นบันทึกเสียงการแสดงสดในรูปแบบเทปคาสเซ็ท 2 ม้วน บรรจุในกล่องพลาสติก โดยบริษัท อามีโก้ จำกัด เป็นผู้จัดจำหน่าย เมื่อปี พ.ศ. 2529
 ครั้งที่ 2 วางจำหน่ายเป็นบันทึกภาพการแสดงสดในรูปแบบม้วน VHS ความยาว 2 ชั่วโมง เมื่อปี พ.ศ. 2531
ครั้งที่ 3 ทาง จีเอ็มเอ็มแกรมมี่ ได้กลับมาวางจำหน่ายใหม่อีกครั้งในรูปแบบวีซีดีและดีวีดี ในชุดแบบเบิร์ดเบิร์ด Collection เมื่อปี พ.ศ. 2547 ต่อมาได้นำภาพบรรยากาศบางส่วนจากแบบเบิร์ดเบิร์ดโชว์ ครั้งที่ 1 มาผลิตใหม่อีกครั้งในชุด DVD Boxset BABB BIRD BIRD Memories Box เมื่อปี พ.ศ. 2551 และ DVD Boxset Special Memory Box Babb Bird Bird # 1-10 (1986-2012) Collection วางจำหน่ายในวาระครบรอบ 32 ปี แบบเบิร์ดเบิร์ดโชว์ เมื่อปี พ.ศ. 2562
# เรดเวลเวต
เรดเวลเวต อาจหมายถึง
 เรดเวลเวต (วงดนตรี) เกิร์ลกรุปสัญชาติเกาหลีใต้
 เค้กเรดเวลเวต
 "เรดเวลเวต" เพลงของเอาต์แคสต์ จากอัลบั้ม สแตนโคเนีย
# เค้กเรดเวลเวต
เค้กเรดเวลเวต  คือเค้กที่มีสีแดงเข้ม แดงอ่อน หรือสีน้ำตาลแดง แต่เดิมคือเค้กแซนด์วิชที่ตกแต่งด้านบนด้วยครีมชีส หรือรู (roux) ปรุงสำเร็จโรยหน้าเค้ก สีแดงในเค้ก เดิมทีแล้วมาจากการใส่น้ำส้มสายชู (วิธีสมัยใหม่จะเพิ่มส่วนผสมของบีตรูต หรือสีผสมอาหาร)

ส่วนผสมทั่วไปของเค้กเรดเวลเวต ได้แก่ นมเนย เนย โกโก้ และแป้งประกอบอาหาร สำหรับตัวเค้ก และบีตรูต หรือสีผสมอาหาร สำหรับสีของเค้ก
# ชาวอาร์เจนตินา
ชาวอาร์เจนตินา (เพศหญิง) คือพลเมืองของประเทศอาร์เจนตินา
# สมศักดิ์ ชูโต
ศาสตราจารย์ สมศักดิ์ ชูโต อดีตรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรี ในรัฐบาลพลเอก เปรม ติณสูลานนท์ อดีตอธิการบดีสถาบันบัณฑิตพัฒนบริหารศาสตร์ และอดีตสมาชิกสภานิติบัญญัติแห่งชาติ พ.ศ. 2516

 การทำงาน 
ศ.สมศักดิ์ ชูโต หรือ ศ.ดร.สมศักดิ์ ชูโต ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ซึ่งเป็นสภานิติบัญญัติแต่งตั้งขึ้นในรัฐบาลนายสัญญา ธรรมศักดิ์ หลังเหตุการณ์ 14 ตุลาคม พ.ศ. 2516 ต่อมาในปี พ.ศ. 2517 เขาได้รับแต่งตั้งเป็นอธิการบดีสถาบันบัณฑิตพัฒนบริหารศาสตร์ (NIDA)ประกาศสำนักนายกรัฐมนตรี เรื่อง แต่งตั้งอธิการบดีสถาบันบัณฑิตพัฒนบริหารศาสตร์ ดำรงตำแหน่งจนครบวาระในปี พ.ศ. 2521

ต่อมาในรัฐบาลพลเอก เปรม ติณสูลานนท์ (ครม.42) ได้รับแต่งตั้งเป็นรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรีอีกตำแหน่งหนึ่ง จนกระทั่งในอีก 1 ปีถัดมาจึงถูกปรับออกจากตำแหน่งรัฐมนตรีดังกล่าว แต่ยังคงปฏิบัติหน้าที่โฆษกรัฐบาลเช่นเดิม

สมศักดิ์ ชูโต เข้ารับตำแหน่งอธิการบดีสถาบันบัณฑิตพัฒนบริหารศาสตร์ อีกครั้งในปี พ.ศ. 2530ประกาศสำนักนายกรัฐมนตรี เรื่อง แต่งตั้งอธิการบดีสถาบันบัณฑิตพัฒนบริหารศาสตร์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๔๐, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๑๘๘ ง ฉบับพิเศษ หน้า ๓๖, ๕ ธันวาคม ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๐ ตอนที่ ๒๐๗ ง ฉบับพิเศษ หน้า ๔๑๘๑, ๓๑ ธันวาคม ๒๕๒๖
# เฟนต์ (เพลงลิงคินพาร์ก)
"เฟนต์"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่สองของวง เมทีโอรา เพลงนี้ออกจำหน่ายเป็นซิงเกิลที่สองของอัลบั้มในวันที่ 9 มิถุนายน พ.ศ. 2546 และเข้าสู่สามสิบอันดับแรกในหลายๆ ชาร์ตเพลง รวมไปถึงบิลบอร์ดฮอต 100 ซึ่งอยู่ในอันดับที่ 48 และเข้าสู่อันดับ 1 ในชาร์ตเพลงอัลเทอร์เนทีฟของสหรัฐอเมริกา กลายเป็นเพลงที่สามของวงที่ติดอันดับ 1 ในชาร์ต ต่อมาเพลงนี้ได้นำมาผสมกับผลงานของเจย์ซีในอีพี คอลลิชันคอร์ส ซึ่งได้นำเนื้อเพลงจากเพลง "Jigga What" จากอัลบั้ม Vol. 2... Hard Knock Life มาผสมกับเพลงนี้ นอกจากนี้ วงดนตรีเมทัลคอร์ชาวอเมริกัน I, the Breather ได้บันทึกผลงานคัฟเวอร์เพลงนี้อีกด้วย

 มิวสิกวิดีโอ 
มิวสิกวิดีโอ กำกับโดย มาร์ก โรมันเน็ก และถ่ายทำที่ดาวน์ทาวน์ลอสแอนเจลิส แสดงให้เห็นวงกำลังแสดงดนตรีหน้าผู้ชมและสปอร์ตไลต์ โดยผู้ชมคอนเสิร์ตทั้งหมดเป็นสมาชิกจากลิงคินพาร์กอันเดอร์กราวด์ เกือบทั้งวิดีโอแสดงให้เห็นแต่ภาพที่ถ่ายจากด้านหลังของวง โดยการให้แสงใส่พวกเขาให้เกิดเป็นภาพเงาสีดำ ทำให้ภาพด้านหน้าของวงไม่ได้แสดงให้เห็นตลอดเวลาในวิดีโอ แต่จะแสดงให้เห็นในท่อนสุดท้ายของเพลง พวกเขาแสดงดนตรีหน้าอาคารที่ถูกทิ้งร้างที่มีรอยขีดเขียนบนผนังและสัญลักษณ์ของลิงคินพาร์ก from Linkin Park's Youtube Channel from Linkin Park's Youtube Channel

 รายชื่อเพลง 
เพลงทั้งหมดแต่งโดยลิงคินพาร์ก

 ชาร์ต 
Chart (2003)PeakpositionAustralian Singles Chart25Austrian Singles Chart27Belgium Singles chart44German Singles Chart40Ireland Singles Chart26Netherlands Singles Chart40Swedish Singles Chart49Swiss Singles Chart32United Kingdom Singles Chart15Japanese Singles Chart67Eurochart Hot 100 Singles57U.S. Billboard Hot 10048U.S. Billboard Hot 100 Airplay48U.S. Billboard Modern Rock Tracks1U.S. Billboard Mainstream Rock Tracks2UK Singles Chart15
# อัจฉริยบุคคล
อัจฉริยบุคคล คือบุคคลที่แสดงความสามารถทางปัญญา ความคิดสร้างสรรค์ หรือความคิดริเริ่ม ในระดับที่เกิดจากเชาว์ปัญญาที่เพิ่มขึ้นอย่างรวดเร็วอย่างคาดไม่ถึง อาจหมายถึงมุมมองเฉพาะของแต่ละบุคคล อาจเป็นนักวิชาการในหลายสาขา (เช่น กอทท์ฟรีด วิลเฮล์ม ไลบ์นิซ หรือ เลโอนาร์โด ดา วินชี) หรือนักวิชาการในสาขาเดียว (เช่น อัลเบิร์ต ไอน์สไตน์ หรือ ชาลส์ ดาร์วิน) ไม่มีคำนิยามของอัจฉริยบุคคลทางวิทยาศาสตร์ และคำถามที่ว่าในตัวความนึกคิดเองมีความหมายที่แท้จริงหรือไม่นั้น ยังคงเป็นข้อถกเถียงกันอยู่
# ปาทริก มอดียาโน
ฌ็อง ปาทริก มอดียาโน (, ; เกิดวันที่ 30 กรกฎาคม ค.ศ. 1945) โดยทั่วไปรู้จักกันในชื่อ ปาทริก มอดียาโน เป็นนักประพันธ์ชาวฝรั่งเศสและได้รับรางวัลโนเบลสาขาวรรณกรรมประจำปี ค.ศ. 2014 เขาเป็นนักเขียนที่มีชื่อเสียงจากการแต่งเรื่องนิยายของตนเอง ซึ่งเป็นการผสมผสานระหว่างอัตชีวประวัติและนิยายอิงประวัติศาสตร์

ผลงานของมอดียาโนถูกแปลไปมากกว่า 30 ภาษา และได้รับการฉลองทั้งในและนอกประเทศฝรั่งเศส แต่วรรณกรรมส่วนใหญ่ไมได้แปลไปเป็นภาษาอังกฤษก่อนที่เขาจะได้รับรางวัลโนเบล

มอดียาโนเคยได้รับรางวัลรัฐออสเตรียสาขาวรรณกรรมยุโรป 2012, รางวัลพรีมงดียาลชีโนเดลลูกา 2010 ของแอ็งสตีตูว์เดอฟร็องส์สำหรับความสำเร็จในช่วงชีวิต, รางวัลพรีกงกูร์ สำหรับผลงานเรื่อง รูว์เดบูติกซ็อปสกูร์ และรางวัลกร็องพรีดูว์รอม็องเดอลากาเดมีฟร็องแซซสำหรับผลงานที่ชื่อ เลบูลวาร์เดอแซ็งตูร์
# ชาวสวิส
ชาวสวิส (, , , ,) คือประชาชนที่เกิดในประเทศสวิตเซอร์แลนด์
# ญิบรอน เคาะลีล ญิบรอน
ญิบรอน เคาะลีล ญิบรอน  หรือ คาห์ลีล จิบราน (, ; 6 มกราคม พ.ศ. 2426 – 10 เมษายน พ.ศ. 2474) เป็นกวี, นักเขียน และศิลปินชาวเลบานอน มีผลงานที่เป็นที่รู้จักกันดีคือ ปรัชญาชีวิตปรัชญาชีวิต The Prophet (ปกแข็ง) โดย ซี-เอ็ด (The Prophet) ซึ่งเป็นตัวอย่างของงานเขียนแนวสร้างแรงบันดาลใจ (inspirational fiction) เขาเป็นกวีที่มีผลงานขายดีตลอดกาลเป็นอันดับ 3 รองจากเชกสเปียร์และเล่าจื๊อProphet Motive by Joan Acocella

ประวัติ
ญิบรอน เคาะลีล ญิบรอน เกิดเมื่อ พ.ศ. 2426 ที่เมืองบชัรรี (Bsharri) ทางตอนเหนือของเลบานอน (ขณะนั้นเป็นส่วนหนึ่งของจักรวรรดิออตโตมัน) ในครอบครัวคริสเตียนนิกายมาโรไนต์ เขาไม่ได้เข้าศึกษาในโรงเรียน แต่มีนักบวชช่วยสอนภาษาอาหรับและภาษาซีรีแอกให้ ก่อนจะย้ายไปพำนักที่สหรัฐอเมริกา ที่นั่นเขาได้ตีพิมพ์ The Madman หนังสือเล่มแรกของเขาที่เป็นภาษาอังกฤษ และได้เข้าร่วม The Pen League ซึ่งเป็นสมาคมนักเขียนชาวอาหรับ-อเมริกัน นอกจากงานเขียนแล้ว เขายังมีผลงานวาดภาพเหมือนบุคคลต่าง ๆ เช่น คาร์ล ยุง, โอกุสต์ รอแด็ง และวิลเลียม บัตเลอร์ เยตส์ อีกด้วย ในปี พ.ศ. 2466 เขาได้ตีพิมพ์ ปรัชญาชีวิต ซึ่งเป็นบทกวีรวมเล่มที่ได้รับความนิยมอย่างสูง ได้รับการแปลไปแล้วกว่า 40 ภาษาทั่วโลกKahlil Gibran of America

ญิบรอน เคาะลีล ญิบรอน เสียชีวิตที่สหรัฐอเมริกา เมื่อ พ.ศ. 2474 ด้วยโรคตับแข็งและวัณโรค รวมอายุได้ 48 ปี ร่างของเขาถูกฝังที่บ้านเกิดตามความประสงค์สุดท้ายของเขา

ผลงานที่ติพิมพ์เป็นภาษาอังกฤษ
 The Madman (พ.ศ. 2461)
 Twenty Drawings (พ.ศ. 2462)
 The Forerunner (พ.ศ. 2463)
 The Prophet (พ.ศ. 2466)
 Sand and Foam (พ.ศ. 2469)
 Kingdom of the Imagination (พ.ศ. 2470)
 Jesus, The Son of Man (พ.ศ. 2471)
 The Earth Gods (พ.ศ. 2474)
# ปลากริมข้างลาย
สำหรับปลากัดป่าที่หมายถึงปลากัด ดูที่: ปลากัดป่า

ปลากริมข้างลาย หรือ ปลากริมควาย หรือ ปลากัดป่า  ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)

จัดเป็นปลากริมชนิดหนึ่ง นับเป็นปลากริมชนิดที่มีขนาดใหญ่ที่สุดและพบแพร่กระจายพันธุ์กว้างขวางหลากหลายที่สุด มีลักษณะเด่น คือ มีครีบหลัง ครีบอก ครีบก้น และครีบหางยื่นออกมาเป็นเส้นเดี่ยว ครีบหลังมีก้านครีบเดี่ยว 2-4 ก้าน และก้านครีบแขนง 6-8 ก้าน ครีบก้นมีก้านครีบเดี่ยว 6-7 ก้าน และก้านครีบแขนง 24-28 ก้าน จำนวนแถวของเกล็ดตามแนวเส้นข้างลำตัวมี 28-29 แถว สีสันมีแตกต่างหลากหลายกันไป แม้ว่าจะอยู่ในแหล่งอาศัยแหล่งเดียวกันก็ตาม นอกจากนี้แล้วบางตัวยังมีจุดกลมสีดำอยู่กลางลำตัวและเหนือครีบอก มีแถบสีดำพาดผ่านนัยน์ตาและแก้ม 

มีความยาวเต็มที่ประมาณ 6 เซนติเมตร พบได้ทั่วไปในแหล่งน้ำนิ่งขนาดเล็ก เช่น หนองหรือบึงน้ำที่มีหญ้าหรือวัชพืชปกคลุม ในทุกประเทศในภูมิภาคเอเชียตะวันออกเฉียงใต้ เป็นปลาที่อาศัยอยู่รวมกันเป็นฝูง มีพฤติกรรมก้าวร้าวมักกัดกันเองอยู่เสมอ ๆ ในระหว่างปลาตัวผู้ แต่ก็ไม่รุนแรงถึงขั้นตายไปกันข้างเหมือนปลากัด

นิยมเลี้ยงกันเป็นปลาสวยงาม โดยเฉพาะในต่างประเทศ ในเมืองปาล์ม บีช เคาน์ตี้ รัฐฟลอริดา สหรัฐอเมริกา สามารถพบได้ตามท้องร่องระบายน้ำ และสามารถขยายพันธุ์ได้เอง เนื่องจากถูกนำไปในฐานะปลาสวยงามShafland, P. L. (1996). "Exotic Fishes of Florida-1994". Reviews in Fisheries Science 4(2).
# พรรคประชาธิปไตยและสันติภาพ
พรรคประชาธิปไตยและสันติภาพ (Democracy and Peace Party; ภาษาพม่า: ဒီမိုကရေစီနှင့် ငြိမ်းချမ်းရေးပါတီ) เดิมคือสันนิบาตเพื่อประชาธิปไตยและสันติภาพ (ภาษาพม่า: ဒီမိုကရေစီနှင့် ငြိမ်းချမ်းရေး အဖွဲ့ချုပ်) ซึ่งก่อตั้งตั้งแต่ พ.ศ. 2531 พรรคนี้เป็นพรรคการเมืองในพม่าที่จดทะเบียนใหม่เมื่อเดือนพฤษภาคม พ.ศ. 2553 หัวหน้าพรรคคืออ่อง ทาน
อ้างอิง

แหล่งข้อมูลอื่น
 Political parties - Myanmar at Encyclopedia of the Nations